تورکیه پرزیدنتی رجب طیب اردوغانین آمریکانین پرزیدئنتی دونالد ترامپ ایله گؤروشو خاریجی مطبوعاتدا دا یئر آلدی.
سی ان ان لیدئرلرین گؤروشون‌دن سونرا کئچیریلن مطبوعات کونفرانسینی سون دقیقه خبری اولا‌راق وئردی، جانلی یاییملادی.
نیویورک تایمز قزئتی ایسه مانشتینده آمریکا پرزیدنتی‌نین جمهور باشقانی اردوغانلا کئچیردیگی مطبوعات کونفرانسینداکی آچیقلاما‌لارینی یازدی.
قزئت: "ترامپ ترورلا موباریزه‌ده اردوغانی متفیق اولا‌راق تعریفله‌دی" باشلیغین‌دان ایستیفاده ائتدی.
نیویورک تایمزین خبرینده : "پرزیدنت ترامپ تورکیه‌نین جمهور باشقانی رجب طیب اردوغانی ایسلام اکسترمیزمینه قارشی موباریزه‌ده اعتبارلی متفیق اولا‌راق تعریفله‌دی" ایفاده‌سینه یئر وئریلدی.
الجزیزه ایسه پرزیدنت اردوغانین ترامپ ایله آغ ائودکی گؤروشونده ایکی طرف‌لی مسئله‌لرین موذاکیره اولوندوغونو بیلدیردی.
آلمان اولوسلار آراسی یاییم تشکیلاتی " Deutsche Welle " ترامپ-ین بیرگه مطبوعات کونفرانسینداکی آچیقلاما‌لارینا وورغو ائتدی.
" Deutsche Welle " ترامپ-ین ایکی طرف‌لی علاقه‌لرین مثبت ایستیقامتده داوام ائتدیگینی و گله‌جکده داها دا اینکیشاف ائدجگینی سؤیله دیگینی بیلدیردی.
یونانیستانین قاباقجیل قزئتی " Kathimerini "  آنکارا و واشینگتن اورتا شرقین استقرارینی پوزماق ایسته‌ین ترور تشکیلات‌لاری ایله موباریزه آپارماق عهده لیکیندن یازدی.
